**grb_3d_za_doc.gif**

**REPUBLIKA HRVATSKA**

**KRAPINSKO-ZAGORSKA ŽUPANIJA**

**Povjerenstvo za provedbu**

**Javnog natječaja za imenovanje pročelnika**

**Upravnog odjela za obrazovanje, kulturu,**

**šport i tehničku kulturu**

KLASA: 080-03/19-01/01

URBROJ: 2140/01-02-19-5

Krapina, 7. svibnja 2019.

**OPIS POSLOVA, PODACI O PLAĆI, NAČINU I PODRUČJIMA OBAVLJANJA PRETHODNE PROVJERE ZNANJA I SPOSOBNOSTI KANDIDATA TE PRAVNI I DRUGI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI**

**JAVNI NATJEČAJ ZA IMENOVANJE PROČELNIKA UPRAVNOG ODJELA**

**ZA OBRAZOVANJE, KULTURU, ŠPORT I TEHNIČKU KULTURU**

1. **OPIS POSLOVA PROČELNIKA UPRAVNOG ODJELA ZA OBRAZOVANJE, KULTURU, ŠPORT I TEHNIČKU KULTURU**

* rukovodi Upravnim odjelom, organizira i usklađuje rad Upravnog odjela, kao i suradnju s drugim Upravnim odjelima, donosi rješenja u predmetima prava i obveza službenika Upravnog odjela
* obavlja najsloženije stručne poslove iz djelokruga Upravnog odjela, naročito iz područja obrazovanja i kulture
* izrađuje nacrte najsloženijih akata iz djelokruga Upravnog odjela koje donose župan i Županijska skupština te nadzire njihovo provođenje
* prati i analizira stanje u području obrazovanja i kulture te surađuje s udrugama, ustanovama i institucijama iz nadležnosti Upravnog odjela
* predlaže poduzimanje mjera s osnove prava i obveza Županije kao osnivača ustanova iz nadležnosti Upravnog odjela
* obavlja druge srodne poslove po nalogu izvršnog tijela.

**2. PODACI O PLAĆI**

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“, broj 28/10.) plaću radnog mjesta pročelnika Upravnog odjela za obrazovanje, kulturu, šport i tehničku kulturu čini umnožak koeficijenta za obračun plaće 6,00 utvrđen člankom 2. Odluke o koeficijentima za obračun plaće službenika i namještenika u upravnim tijelima Krapinsko – zagorske županije („Službeni glasnik“ broj 26/13., 2/15.,17/15. i 38/17.) i osnovice za obračun plaće koja sukladno Odluci o osnovici za obračun plaće službenika i namještenika u upravnim tijelima Krapinsko-zagorske županije („Službeni glasnik Krapinsko-zagorske županije, broj 3/19.) iznosi 2.046,75 kuna bruto, uvećan za 0,5% za svaku navršenu godinu radnog staža.

**3. NAČIN I PODRUČJA OBAVLJANJA PRETHODNE PROVJERE ZNANJA I SPOSOBNOSTI KANDIDATA TE PRAVNI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI**

**Prethodna provjera znanja i sposobnosti obuhvaća:**

* pisano testiranje
* provjeru praktičnog rada (provjeru znanja rada na osobnom računalu)
* intervju s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom pisanom testiranju i provjeri praktičnog rada.

**Pravni i drugi izvori za pripremanje kandidata za prethodnu provjeru:**

* Zakon o lokalnoj i područnoj (regionalnoj) samoupravi („Narodne novine“, broj [33/01](http://www.zakon.hr/cms.htm?id=260)., [60/01](http://www.zakon.hr/cms.htm?id=261)., [129/05](http://www.zakon.hr/cms.htm?id=262)., [109/07](http://www.zakon.hr/cms.htm?id=263)., [125/08](http://www.zakon.hr/cms.htm?id=264)., [36/09](http://www.zakon.hr/cms.htm?id=265)., [36/09](http://www.zakon.hr/cms.htm?id=266)., [150/11](http://www.zakon.hr/cms.htm?id=267)., [144/12](http://www.zakon.hr/cms.htm?id=268)., [19/13](http://www.zakon.hr/cms.htm?id=285)., [137/15](http://www.zakon.hr/cms.htm?id=15727). i [123/17](https://www.zakon.hr/cms.htm?id=26157).)
* Statut Krapinsko-zagorske županije („Službeni glasnik Krapinsko-zagorske županije“, broj 13/01., 5/06., 14/09., 11/13. i 13/18.)
* Zakon o odgoju i obrazovanju u osnovnoj i srednjoj školi („Narodne novine“, broj [87/08](http://www.iusinfo.hr/Publication/Content.aspx?Sopi=NN2008B87A2789&Ver=NN2008B87A2789)., [86/09](http://www.iusinfo.hr/Publication/Content.aspx?Sopi=NN2009B86A2125&Ver=NN2009B86A2125)., [92/10](http://www.iusinfo.hr/Publication/Content.aspx?Sopi=NN2010B92A2593&Ver=NN2010B92A2593)., [105/10](http://www.iusinfo.hr/Publication/Content.aspx?Sopi=NN2010B105A2839&Ver=NN2010B105A2839)., [90/11](http://www.iusinfo.hr/Publication/Content.aspx?Sopi=NN2011B90A1927&Ver=NN2011B90A1927)., [5/12](http://www.iusinfo.hr/Publication/Content.aspx?Sopi=NN2012B5A76&Ver=NN2012B5A76)., [16/12](http://www.iusinfo.hr/Publication/Content.aspx?Sopi=NN2012B16A442&Ver=NN2012B16A442)., [86/12](http://www.iusinfo.hr/Publication/Content.aspx?Sopi=NN2012B86A1967&Ver=NN2012B86A1967)., [94/13](http://www.iusinfo.hr/Publication/Content.aspx?Sopi=NN2013B94A2131&Ver=NN2013B94A2131)., [152/14](http://www.iusinfo.hr/Publication/Content.aspx?Sopi=NN2014B152A2864&Ver=NN2014B152A2864)., [7/17](http://www.iusinfo.hr/Publication/Content.aspx?Sopi=NN2017B7A210&Ver=NN2017B7A210). i [68/18](http://www.iusinfo.hr/Publication/Content.aspx?Sopi=NN2018B68A1398&Ver=NN2018B68A1398).)
* Zakon o financiranju javnih potreba u kulturi („Narodne novine“, broj [47/90](http://www.iusinfo.hr/Publication/Content.aspx?Sopi=NN1990B47A866&Ver=NN1990B47A866)., [27/93](http://www.iusinfo.hr/Publication/Content.aspx?Sopi=NN1993B27A468&Ver=NN1993B27A468). i [38/09](http://www.iusinfo.hr/Publication/Content.aspx?Sopi=NN2009B38A847&Ver=NN2009B38A847).)
* Zakon o kulturnim vijećima („Narodne novine“, broj [48/04](http://www.iusinfo.hr/Publication/Content.aspx?Sopi=NN2004B48A1100&Ver=NN2004B48A1100)., [44/09](http://www.iusinfo.hr/Publication/Content.aspx?Sopi=NN2009B44A1030&Ver=NN2009B44A1030). i [68/13](http://www.iusinfo.hr/Publication/Content.aspx?Sopi=NN2013B68A1351&Ver=NN2013B68A1351).)
* Zakon o sportu („Narodne novine“, broj [71/06](http://www.iusinfo.hr/Publication/Content.aspx?Sopi=NN2006B71A1704&Ver=NN2006B71A1704)., [150/08](http://www.iusinfo.hr/Publication/Content.aspx?Sopi=NN2008B150A4102&Ver=NN2008B150A4102)., [124/10](http://www.iusinfo.hr/Publication/Content.aspx?Sopi=NN2010B124A3209&Ver=NN2010B124A3209)., [124/11](http://www.iusinfo.hr/Publication/Content.aspx?Sopi=NN2011B124A2482&Ver=NN2011B124A2482)., [86/12](http://www.iusinfo.hr/Publication/Content.aspx?Sopi=NN2012B86A1965&Ver=NN2012B86A1965)., [94/13](http://www.iusinfo.hr/Publication/Content.aspx?Sopi=NN2013B94A2129&Ver=NN2013B94A2129)., [85/15](http://www.iusinfo.hr/Publication/Content.aspx?Sopi=NN2015B85A1650&Ver=NN2015B85A1650). i [19/16](http://www.iusinfo.hr/Publication/Content.aspx?Sopi=NN2016B19A580&Ver=NN2016B19A580).)
* Zakon o tehničkoj kulturi („Narodne novine“, broj [76/93](http://www.iusinfo.hr/Publication/Content.aspx?Sopi=NN1993B76A1549&Ver=NN1993B76A1549)., [11/94](http://www.iusinfo.hr/Publication/Content.aspx?Sopi=NN1994B11A207&Ver=NN1994B11A207). i [38/09](http://www.iusinfo.hr/Publication/Content.aspx?Sopi=NN2009B38A848&Ver=NN2009B38A848).)

Napomena: izvori za pripremanje kandidata za prethodnu provjeru znanja i sposobnosti putem pisanog testiranja su i sve možebitne izmjene i dopune navedenih izvora, a koje će biti na snazi u vrijeme održavanja pisanog testiranja.

**Način obavljanja prethodne provjere znanja i sposobnosti kandidata:**

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz Javnog natječaja za imenovanje pročelnika Upravnog odjela za obrazovanje, kulturu, šport i tehničku kulturu (dalje u tekstu: Natječaj).

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na Natječaj.

Po dolasku na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice, putovnice ili vozačke dozvole) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

Nakon utvrđivanja identiteta kandidata, prethodna provjera znanja i sposobnosti započinje pisanim testiranjem. Kandidatima će biti podijeljeno 10 pitanja za provjeru znanja iz odredbi:

* Zakon o lokalnoj i područnoj (regionalnoj) samoupravi – 2 pitanja
* Statut Krapinsko-zagorske županije – 2 pitanja
* Zakon o odgoju i obrazovanju u osnovnoj i srednjoj školi – 2 pitanja
* Zakon o financiranju javnih potreba u kulturi -1 pitanje
* Zakon o kulturnim vijećima -1 pitanje
* Zakon o sportu -1 pitanje
* Zakon o tehničkoj kulturi -1 pitanje

Na pisanoj provjeri kandidati mogu ostvariti od 1 do 10 bodova. Svaki točan odgovor nosi 1 bod. Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti. Pisano testiranje traje maksimalno 30 minuta.

Nakon pisanog testiranja kandidati će pristupiti provjeri znanja rada na osobnom računalu. Provjera traje maksimalno 30 minuta, a sastoji se od praktične provjere poznavanja MS Word programa i WEB i e-mail servisa. Provjera se izvodi na računalu. Za provjeru kandidat može dobiti od 1 do 10 bodova.

Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Povjerenstvo za provedbu Javnog natječaja za imenovanje pročelnika Upravnog odjela za obrazovanje, kulturu, šport i tehničku kulturu (dalje u tekstu: Povjerenstvo) kroz intervju s kandidatima utvrđuje u kojoj mjeri kandidat posjeduje organizacijske sposobnosti i komunikacijske vještine potrebne za uspješno upravljanje upravnim tijelom, u kojoj je mjeri kandidat snalažljiv, njegove profesionalne ciljeve te motiviranost za rad u Krapinsko-zagorskoj županiji. Rezultati intervjua boduju se s od 1 do 10 bodova.

Nakon prethodne provjere znanja i sposobnosti kandidata Povjerenstvo sastavlja Izvješće o provedenom postupku i utvrđuje rang-listu kandidata prema ukupnom broju ostvarenih bodova.

Izvješće o provedenom postupku i rang-listu kandidata Povjerenstvo dostavlja županu koji donosi rješenje o imenovanju pročelnika Upravnog odjela za obrazovanje, kulturu, šport i tehničku kulturu koje se dostavlja svim kandidatima prijavljenim na Natječaj.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o imenovanju.

Protiv rješenja o imenovanju pročelnika Upravnog odjela za obrazovanje, kulturu, šport i tehničku kulturu žalba nije dopuštena ali kandidati koji nisu izabrani mogu pokrenuti upravni spor pri Upravnom sudu u Zagrebu u roku od 30 dana od dana primitka rješenja o imenovanju pročelnika Upravnog odjela za obrazovanje, kulturu, šport i tehničku kulturu.

Na Javni natječaj se mogu ravnopravno prijaviti kandidati oba spola, a izrazi koji se ovom tekstu koriste za osobe, a u muškom su rodu, odnose se ravnopravno na oba spola.

**POZIV NA PRETHODNU PROVJERU ZNANJA I SPOSOBNOSTI BITI ĆE OBJAVLJEN NAJMANJE 5 DANA PRIJE PRETHODNE PROVJERE NA OVOJ WEB STRANICI I NA OGLASNOJ PLOČI KRAPINSKO-ZAGORSKE ŽUPANIJE.**

**PREDSJEDNICA POVJERENSTVA**

Petra Vrančić Lež